Kristína Rožňovcová
Hlasovanie bolo ukončené.
v kategórii MAMA podnikateľka
53 hlasov
Kristína je mama troch detí. Tvorbe sa venovala už pred ich narodením. Študovala na strednej umeleckej škole a neskôr pedagogiku výtvarnej výchovy a dejepisu. No ľudovým vzorom sa začala intenzívnejšie venovať počas materskej. Svoju tvorbu rozvíjala, menila, vymýšľala stále niečo nové. Väčšinu však stále tvorí inšpirácia ľudovou výšivkou a maľbou. Ako rodená Vajnoráčka má najbližšie k Vajnorskému ornametu, ktorý vďaka svojej tvorbe zachováva a rozvíja pre ďalšie generácie. (Vajnorský ornament bol v roku 2017 zapísaný do Reprezentatívneho zoznamu nehmotného kultúrneho dedičstva Slovenska).
"Teraz sa venujem hlavne maľbe hodín. Pred tým som šila sukne s mojimi autorskými grafikami. Čiže navrhla som si grafiku, nechala potlačiť látku a ušila sukňu, či šaty. Veľmi ma to bavilo, ale zistila som, že sama na to nestačím a moja záľuba a radosť sa pre mňa stala záťažou a bolesťou. Stále si myslím, že to bol dobrý nápad, ale už viem, že nedokážem robiť všetko a jednoducho som sa začala venovať len hodinám. Ostali mi ešte nejaké drobnosti, ako ozdôbky, vaky (ruksaky) tiež s ľudovými vzormi (tie si nechávam ušiť, len navrhnem látku) tak je to pre mňa omnoho jednoduchšie a môžem sa oveľa viacej venovať deťom. Tvorivá práca je práca na 24 hodín denne, v podstate tak ako rodičovstvo. Stále na to myslíte, čo a ako zlepšiť, zmeniť, opraviť, navrhnúť, nafotiť... Veľakrát sa mi o tom aj sníva. No tak ako deti aj tvorba mi prirástla k srdcu a vypiplala som ju za tých 10 rokov a nechcem sa jej zriecť. Veľmi sa teším, keď budem môcť viacej cestovať (aj s deťmi) a hľadať nové inšpirácie na hodiny. " dodala Kristína